Rower skiet huiseienaar, makker en toe homself | Maroela Media
Die toneel. Foto: Netcare 911
Drie mense is Dinsdag in 'n huis in Vereeniging doodgeskiet.
Athlenda Mathe, woordvoerder van Netcare 911, het gesê die voorval het omstreeks 12:45 in die Roshnee-woonbuurt plaasgevind. "Twee vroue en 'n man het skietwonde opgedoen en is op die toneel dood verklaar."
Volgens lt.kol. Lungelo Dlamini, woordvoerder van die polisie, het twee vroue en 'n man die huis binnegegaan en kontant van die huiseienaar, 'n 66-jarige vrou, geëis. "Terwyl die verdagtes die vrou aangehou het, is die plaaslike veiligheidsmaatskappy in kennis gestel."
Dlamini het gesê beamptes van die veiligheidsmaatskappy het die huis omring, waarna een van die verdagtes die huiseienaar doodgeskiet het. Die verdagte het hierna sy makker, 'n vrou, geskiet, voordat hy selfmoord gepleeg het.
"Die derde verdagte, ook 'n vrou, is in hegtenis geneem toe sy van die toneel probeer vlug het. Die polisie het op kontant wat uit die huis gesteel is en 'n pistool beslag gelê."
3 mense geskiet met 1 lood johjoh
"Self execution". Jammer om van die huiseienaar se heengaan te verneem, verblydend om te sien dat daar nou 'n verandering in die aanvals patroon van die misdadigers is?